Kupa

mini|Satelitowy wobraz Rujan, najwjetšeje kupy Němskeje

Kupa je twjerdźowa masa, kotraž je na wšěch stronach dospołnje wot wody – na přikład morja – wobdata, njeje pak kontinent. Wona leži tež při wulkej wodźe nad wodowej hładźinu. Při tym njeje wulkosć kupy rozsudna.

Nadeńdu-li so wjacore kupy w bliskosći, rěči so wo skupinje kupow. Z 193 njewotwisnych statow na zemi je 47 kupowych statow, potajkim něhdźe štwórćina.

Wobsteji-li na někotrymžkuli městnje zwisk z twjerdźu, rěči so wo połkupje.

 Najwjetše kupy 
Dźesać najwjetšich kupow na zemi su:
  kupa  połoženje  přestrjeń (km²) 1.  Grönlandska Sewjerny Atlantik 2.175.597 2.  Nowa Gineja Juhozapadny Pacifik 786.000 3.  Borneo  Zapadny Pacifik 743.122 4.  Madagaskar  Indiski ocean 587.042 5.  Baffinska kupa Sewjerny Atlantik 507.451 6.  Sumatra Indiski ocean 473.605 7.  Honshū Pacifik 230.316 8.  Wulkobritaniska Sewjerny Atlantik 229.883 9.  Viktoriaska kupa  Arktiski ocean 217.291 10.  Ellesmerska kupa  Arktiski ocean 196.236

Najwjetša kupa Němskeje su Rujany w Baltiskim morju.

 Wotkaz 

Kategorija:Geografiske zapřijeće
!